text: Riv jeres bro ned, mountainbikere
  05 januar 2014 kl. 13.47
  En flok montainbikere har fået besked på, at en nyopført bro i en skov ved Tønder skal rives ned igen. Den skæmmer, lyder beskeden.
  Mountainbikere fra MTB Sønderjylland er fortørnede.
  De har fået besked på, at deres nyopførte langbro i Soldaterskoven ved Tønder skal rives ned igen.
  Gør de det ikke selv, gør Naturstyrelsen det for dem, og sender regningen til klubben.
  Årsagen er, at Naturstyrelsen synes, den skæmmer. Og så havde klubben for resten glemt søge tilladelse til broen.
  Men også selv om klubben havde gjort det, havde de ikke fået tilladelsen alligevel, lyder det fra styrelsen.
  Det forstår mountainbikerne ikke. Ifølge dem er den opført på samme måde som andre langbroer i området. Og den ligner dem til forveksling.
  